नई दिल्ली: टीडीपी के दोनों मंत्रियों अशोक गजपति राजू और वाईएस चौधरी ने पीएम मोदी से मुलाकात करने के बाद उन्हें अपना इस्तीफा सौंप दिया. बजट के बाद से ही लगातार आंध्र प्रदेश के लिए विशेष दर्जे की मांग कर रही टीडीपी ने बुधवार रात केंद्र का साथ छोड़ दिया था. इन सबके बीच प्रधानमंत्री नरेंद्र मोदी ने खुद गुरुवार शाम आंध्र प्रदेश के सीएम चंद्रबाबू नायडू से बात की है. इसके बाद केंद्रीय मंत्रिमंडल में शामिल टीडीपी के दोनों मंत्रियों से मुलाकात करने के बाद अपना इस्तीफा सौंप दिया. मोदी सरकार में तेदेपा से दो मंत्री- नागरिक उड्डयन मंत्री अशोक गजपति राजू और विज्ञान एवं प्रौद्योगिकी राज्य मंत्री वाईएस चौधरी हैं.